Aquest dimecres es presenta el concert al Palau de la Música Catalana del 15 de maig El proper dilluns 15 de maig, el Palau de la Música Catalana serà l'escenari d'un recital inèdit: l'espectacle L'Ovidi se¹n va a Palau, organitzat per la discogràfica alternativa Propaganda pel Fet! i l'Ateneu Popular La Torna. Totes dues entitats fan deu anys aquest 2006 i han decidit celebrar-ho organitzant un concert d'homenatge a Ovidi Montllor, que s'enregistrarà per editar-lo posteriorment en CD. El recital anirà en la línia del que va tenir lloc al Centre Artesà Tradicionàrius (CAT) el 31 maig del 2005 (a la fotografia), i que finalment no s'ha pogut editar per la baixa qualitat del so. Destacada llista d'artistes Al nou concert d'homenatge interpretaran versions de Montllor el cantautor valencià Feliu Ventura (que actuarà amb el seu inseparable guitarrista Borja Penalba), Miquel Gironès i Xavi Sarrià (d'Obrint Pas), La Fera Ferotge (Àlex, Trashoo i Bull d'Inadaptats), la formació Poetristes (integrada per Titot, Marc Serrats i Albert Vila, dels grups Brams, Mesclat i Xerramequ Tiquis Miquis), Safanòria, Carles Belda amb Helena Casas (Pomada per un dia), Toti Soler, Miquel Gil amb Lídia Pujol, Túrnez & Sesé, Al Tall, i el que va ser músic habitual d'Ovidi Montllor, Toni Xuclà, entre altres artistes encara per confirmar. L'acte el presentarà el periodista i editor de Vilaweb Vicent Partal. Notícia publicada a www.transversalweb.com Gran concert! Això va per tu Ovidi, i que ningú t'oblidi! 
Doncs a mi se m'ha fet una mica llarg. Ara bé, ha estat brillant, de debó! 
Tu si que ets llarg XDDDDDDDDDDD 
Òstia... quanta estona ha durat en total? Poca broma, eh! 
3 hores més o menys. Però no se m'ha fet gens llarg a mi! 
A mi un pèl... Molt freak quan ha sortit l'Oleguer. 
 Sí, però segur que tu eres dels qui cridava u, u, oleguer tot hooligan.
Prometo que no. Sense Moritz a les venes, no canto a cap jugador de futbol. Una pregunta: tot just quan la gent va haver acabat de cridar, algú des del galliner va dir quelcom i l'Oleguer es va girar i va dir "això també és veritat"...Què van dir-li? Jo vaig entendre "torna al Barça B!" 
 Sí, jo tampoc vaig sentir que li deien... 
Preses al carrer!